text: Ransagning på rockerborg
  07 oktober 2011 kl. 07.43
  Den nye rockerborg i Esbjerg blev i går ransaget af politiet. Der er ikke foretaget anholdelser.
  Hells Angels nye rockerborg i Esbjerg blev i går ransaget omhyggeligt af et talstærkt politi.
  Der blev ikke foretaget anholdelser.
  - Vi har lavet en ransagning på Ingemanns Allé, men det bygger på en kendelse fra et lukket retsmøde, så jeg kan ikke oplyse mere, siger vicepolitikommisær Hans Roost til JydskeVestkysten.
  Der har været uro i Esbjerg, efter Hells Angels åbnede den nye rockerborg.
  Gadekampe mellem Hells Angels og Bandidos i Esbjerg har skabt frygt for, at fredsaftalen fra 1997 mellem de to rockergrupper er død.
  